Miriam Moreira Leite

Miriam Lifchitz Moreira Leite (Santos, 1926ko maiatzaren 17a – ibidem, 2013ko otsailaren 17a) brasildar soziologo, irakasle eta idazlea izan zen. Emakumeen eskubideen alde borrokatu zuten São Pauloko lehenengo intelektualetako bat izan zen.

 Bizitza 
Miriam Moreira Leite Santosen jaio zen 1926an. 1994an Gizarte Zientzietan eta Historian lizentziatu zen São Pauloko Unibertsitatean. Eastman Foundation KODAKen doktorego-ondoko praktikak egin zituen, eta Emakumeen Ikasketa eta Ikerketa Zentroaren sortzaileetako bat izan zen. 1998an São Pauloko Unibertsitateko Antropologia Bisualaren Taldean parte hartu zuen.

Maria Lacerda de Mouraren lanaren ikertzaile nagusia izan zen, haren kutxa pertsonalak eta argazki albumak aztertuz, eta Outra cara do feminismo: Maria Lacerda de Moura ikerketa biografikoa argitaratu zuen. Maria Lacerdari buruzko ikerketa historiografikoak egiten jarraitu zuen, eta Maria Lacerda de Moura, uma feminista utópica argitaratu zuen 2005ean.

1993an, Retratos de Família kaleratu zuen, 1890 eta 1930 artean São Paulora etorri ziren migratzaileen familia-argazkiak aztertzen dituen liburua. Hau da bere lanik irakurriena eta sarituena, eta horregatik Jabuti saria irabazi zuen.

Dante Moreira Leiterekin ezkonduta zegoen, eta bi seme-alaba izan zituen harekin.

 Lanak 

 Livros De Viagem (1803-1900) (1997)
 Retratos de Família. Leitura da Fotografia Histórica (3. argitaraldia, 2001)
 Maria Lacerda De Moura - Uma Feminista Utópica (2005)

 Erreferentziak 

 Kanpo estekak 

Kategoria:Santostarrak
Kategoria:Brasilgo soziologoak
Kategoria:Emakume soziologoak
Kategoria:Brasilgo irakasleak
Kategoria:Emakume irakasleak
Kategoria:Unibertsitateko irakasleak
Kategoria:Brasilgo feministak
Kategoria:Brasilgo fikzioz kanpoko idazleak
Kategoria:Brasilgo saiakeragileak
Kategoria:Portugesezko idazleak
Kategoria:Idazle feministak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:São Pauloko Unibertsitateko ikasleak
Kategoria:Santosen hildakoak